Tale in die antieke Midde-Ooste - www.bybelkennis.co.za
Tale in die antieke Midde-Ooste
by Mitch Kalp · Published 12/01/2011 · Updated 28/09/2014
Tale in die antieke Midde-Ooste – Marius Nel
Willie wil weet: (Hierdie is ‘’n opvolgvraag)
Ek verwys na ondergenoemde antwoord en wil , as ek mag , my vraag bietjie uitbrei
Moses het in die Farao se paleis groot geword – hy sou dus die taal van die Egiptenare van daardie tyd gepraat het – weet ons hoe hulle taal van daardie tyd gelyk en geklink het ? Sou n mens kon aflei dat die Israeliete twee tale gepraat het ( Beide Hebreeus en dan die taal wat die Egiptenare gepraat het ) Moses sou dalk as kind nie veel aan Hebreeus blootgestel gewees het nie en dan wonder n mens wanneer hy dit sou geleer het ? Of kan dit wees dat die 2 tale baie eenders gewees het dat dit nie juis n probleem sou gewees het nie . Vandag praat die Egiptenare Arabies , maar dit fassineer my watter taal hulle destyds gepraat het en wat die invloed daarvan op Moses was . Sou n mens dan ook kan aflei dat God in Hebreeus met Moses gepraat het , daar in die woestyn by die brandende bos.
Dr. Marius Nel antwoord:
Ja, Moses sou waarskynlik die Egiptiese taal aangeleer het. Daarom kon hy later met die farao onderhandel, sonder ‘n tolk. Die volk in slawerny het ook die Egiptiese taal geken, soos die mense van Afrika ook die kolonialiste se taal moes aanleer om enigsins te oorleef. Die Egiptiese taal is aan ons bekend deur die hiërogliewe-taal wat oorgelewer is, en mettertyd ook ontsyfer is. Hoe dit geklink het, weet Egiptoloë nie meer vandag nie. Die twee tale, Egipties en die Semitiese dialekte, was nie nou verwant nie. Ons weet egter dat baie mense in antieke tye tweetalig was. Ons aanvaar dat God in Hebreeus met Moses gepraat het, omdat Hy die Hebreeuse woorde gebruik om sy Naam (eienaam:JHWH) aan Moses te verklaar.
God verdeel die mense
by Mitch Kalp · Published 18/03/2011 · Last modified 28/09/2014
Spreek in tale – Hermie van Zyl
by Mitch Kalp · Published 18/12/2018
Josef en Jakob se taal – Hermie van Zyl
by Mitch Kalp · Published 29/05/2015
Hoe om God te vertrou as alles deurmekaar is
Is daar vlakke in die hemel?
Lyding en heiligmaking
Toerusting in die gemeente